Referat af bestyrelsesmøde den 24. november 2025 på Dusager


Dagsorden:

1. Godkendelse af referat fra den 9. oktober
2. Opfølgning af sagslisten
3. Økonomi
4. Evaluering af medlemsmøder 2025
5. Evaluering af TR-forum den 17. – 18 november
6. Bestyrelsens vinterseminar 2026
7. Generalforsamling 2026
8. Landsklubben
9. Arbejdssituationen/SU-stof ved TDC
10. Faglige sager og forhandlinger
11. Deltagernes runde
12. Eventuelt


Der var afbud fra Carl Overgaard. På mødet deltog de tre suppleanter Gitte Bartholin, Rasmus Kammer Paaskesen og Michael D. Knudsen


AD1: Godkendelse af referat fra den 9. oktober 


Der var ingen kommentarer til referatet.


AD2: Opfølgning af sagslisten


Sag nr. 266
TDC gør stort set intet i forhold til de medarbejdere der skal fratræde på grund af pligtig afgangsalder. Medarbejderens leder bliver 6. måneder før fratrædelsen adviseret om dette og bliver opfordret til at tage en snak med medarbejderen. Der er ingen opfølgning på dette. 

Hvad Tele Vest kan og skal gøre for disse medlemmer, tages op på bestyrelsens vinterseminar.


Se i øvrigt sagslisten bagerst i referatet.


AD3: Økonomi


[bookmark: _Hlk193956295]Anders Knudsen gennemgik den udsendte regnskabsstatus for afdelingens regnskab, gældende frem til 31. oktober 2025. I forhold til budget er status følgende:
Indtægter kr. 1.828.192,85 hvilket er kr. 10.692,85 mere end budget.
Udgifter kr. 3.147.155,13 hvilket er kr. 188.821,80 mere end budget.


Den 19. november var afdelingens interne revisorer på besøg i afdelingen, for at gennemse afdelingens regnskab for 2025. revisorerne havde ingen bemærkninger til regnskabet.


AD4: Evaluering af efterårets medlemsmøder


På medlemsmøderne var der ca. 200 medlemmer der mødte op, hvilket er et meget tilfredsstillende deltagerantal.

Der er kommet en del positiv respons fra mange af de medlemmer der deltog i møderne.


Brian Emig
Der var rigtig godt at der på medlemsmødet i Kolding deltog ca. 20 medlemmer fra Tele Klub Fyn. Det vil være en god ide at forsætte med at inviterer medlemmer fra vores nabo afdelinger til at deltage på de fremtidige medlemsmøder.
Der var opbakning til dette i bestyrelsen.


Ole Mølgaard Andersen
Der er stadig mange af afdelingens TR, der ikke kommer til medlemsmøderne. Det er ærgerligt at de ikke prioriterer at deltage, da det er tydeligt at se, at fra de medarbejdergrupper hvor den lokale TR deltager kommer der langt flere mødedeltagere end der hvor den lokale TR ikke deltager. 


AD5: Evaluering af TR-forum den 17. – 18. november


Det var et godt tilrettelagt og afviklet arrangement. Med interessante og relevante emner på dagsordenen. Der var en god debat og spørgelyst.


Besøget i Reagan Vest bunkeren, var et spændende indslag.


Det var rart at afdelingens AMR igen havde mulighed for at deltage, ligesom de inviterede gæster fra Tele klub Fyn, Tele klub Sønderjylland og DKTV også bidrog til at det blev et par gode dage.


Der er kommet flere tilbagemeldinger fra deltagerne, om at det var et godt arrangement. Dog vil det være ønskeligt at der fremadrettet bliver afsat mere tid til TR-kollegie møderne.
 

Der er flere der har foreslået at erstatte frokosten på andendagen, med en madpakke/sandwich til at tage med på hjemturen.


AD6: Bestyrelsens vinterseminar 2026


Seminaret afholdes den 8. – 9. januar 2026, på Comwell Hvide Hus i Aalborg.


Ole Mølgaard Andersen og Brian Emig står for planlægning af seminaret.


Emner til behandling på seminaret:
· Mødekalender 2026
· Ordinært bestyrelsesmøde
· Generalforsamlingen 2026
· Forslag til opdateret gavepolitik (Anders Knudsen og Ole Mølgaard Andersen)
· Forslag til vedtægtsændringer (Brian Emig og Ole Mølgaard Andersen)
· Gennemgang af opgavefordelingen i bestyrelsen
· AL-bank fusion og deraf følgende økonomi
· Service ved pligtig afgangsalder

Forsalg til øvrige emne til behandling på seminaret sendes til de to der står for planlægningen.


AD7: Generalforsamling 2026


Afdelingens ordinære generalforsamling 2026 afholdes onsdag den 15. april 2026 på Sabro Kro.

Der er booket lokaler på Sabro Kro.


Bestyrelsen kigger for øjeblikket på et forslag til en fremtidig lønpakke for afdelingsbestyrelsen. Forsalget vil blive fremlagt til behandling på forårets generalforsamling.


AD8: Landsklubben


Forslag fra Tele Øst, til en fremtidig samarbejdsmodel for de fire Teleafdelinger, blev fremlagt på TR-forum den 17. – 18. november.


Der arbejdes PT på en lang række opklarende og forståelses spørgsmål til forsalget. Disse spørgsmål vil blive præsenteret for Tele Øst, på et møde der er aftalt til den 10. december. På dette møde forventes det, at der bliver aftalt en køreplan for arbejdet med at se på en fremtidig samarbejdsmodel.


AD9: Arbejdssituationen/SU-stof ved TDC


Ole Mølgaard Andersen
Den 19. november blev der gennemført en overtallighedsrunde i TDCnet, IT-Tech-Sek. I alt blev der reduceret med 53 medarbejdere, heraf blev de 30 fyret. Der er to medlemmer af Tele Vest der blev ramt af en fyring.


Her til morgen var der indkaldt til et ekstraordinært ESU-møde i TDCnet. Eneste punkt på dagsordenen var resultatet af efterårets medarbejdertilfredshedsmåling, My-Voice.

I ESU kigges der på de overordnede resultater, som samlet set var tilfredsstillende. Der var fremgang på flere af emnerne, dog var der også et par områder hvor der var en lille tilbagegang i resultaterne.

Ved nærmere eftertanke er det bemærkelsesværdigt, at der i en tid hvor der sker store forandring i TDCnet, med gentagende overtallighedsrunder og talrige organisationsændringer til følge, undersøgelse efter undersøgelse er stigende resultater i medarbejdertilfredshedsundersøgelserne.


AD10: Faglige sager og forhandlinger


Ole Mølgaard Andersen
Der er PT forhandlinger om en overflytningsaftale for de medarbejdere der den 1. oktober blev virksomhedsoverdraget fra DKTV til TDCnet.
Der er endnu ikke underskrevet en aftale.


Der er ligeledes igangværende forhandlinger om en overflytningsaftale for de medarbejdere der den 1. januar 206 bliver virksomhedsoverdraget fra Ericsson til TDCnet.
Her er der heller ikke underskrevet en aftale.


Tobias Tolstrup
Tilpasningsforhandlingerne på Nuuday overenskomsten er stort set ved at være på plads. 
Der er endnu ikke underskrevet en aftale.


AD11: Deltagernes runde


Brian Emig
På Mit-PFA er der stadig forkert oplysning om hvor stort et pensionsbidrag der bliver indbetalt. Der står skrevet at pensionsbidraget er på 12% + en egen indbetaling på 1%. Dette er ikke korrekt, pensionsbidraget er på 13%.

Der er også fejl i de oplysninger om pensionssaldo der kommer fra PFA, som kan findes på Pensionsinfo. Dette omhandler pensionssaldo for den pensionsoverbygning som medarbejdere med tjenestemandspension optjener. Det gælder ikke for alle tjenestemændene, da nogle har fået de rigtige oplysninger ind på Pensionsinfo. 


Rasmus Kammer Paaskesen
Der kommer stadig nye medlemmer til afdelingen, fra callcentrene i Yousee.


Gitte Bartholin
Ledelsen har glemt at indkalde til årsmøde i provisionsudvalget for Erhverv, Enterprise og SMB. Der er nu blevet indkaldt til mødet.


I IP-van gruppen er der et stort arbejdspres, blandt andet på grund af sygemeldinger. Der vil blive indlånt personale til at hjælpe med arbejdsopgaverne, de indlånte har dog endnu ikke fået adgang til de nødvendige IT-systemer.


Ole Mølgaard Andersen
I PFA- kunderåd har Teleafdelingerne ind til nu været repræsenteret af Pia Holmgaard Jørgensen fra Tele Øst. Hun ønsker imidlertid ikke længere at være medlem af PFA-kunderåd. Med opbakning fra Teleafdelingernes repræsentanter i PFA-pensionsudvalg overtager jeg Teleafdelingernes plads i PFA-kunderåd med øjeblikkelig virkning.


Anders Knudsen
Julegave fra afdelingen til bestyrelsen håndteres lige som tidligere år. Den enkelte køber selv sin gave, til en værdi på max kr. 500,-. Af hensyn til bogføring på dette års regnskab, skal kvittering for indkøb af gaven afleveres til kassereren senest den 10. december.


AD12: Eventuelt


Referent
Ole Mølgaard Andersen

	266
	Service pligtig afgangsalder
	
	BE/MJ
	
	28/8 2024
	videreføres

	
	
	
	
	
	
	
	
	
	

	277
	Generalforsamling 2026
	
	
	MJ/BE
	
	22/8 2025
	
	videreføres

	
	
	
	
	
	
	
	
	
	

	278
	Efterårets medlemsmøder
	
	
	MJ/AK
	
	22/8 2025
	
	lukkes

	
	
	
	
	
	
	
	
	
	

	279
	En dag på kontoret nye TR/AMR
	
	MJ
	
	22/8 2025
	
	lukkes

	
	
	
	
	
	
	
	
	
	

	282
	Deltid stat, region, kommune
	
	
	OMA
	
	24/9 2025
	
	lukkes

	
	
	
	
	
	
	
	
	
	

	283
	Seniorarrangementer 2026
	
	
	OMA/BE
	
	24/9 2025
	
	videreføres

	
	
	
	
	
	
	
	
	
	

	284
	Bestyrelsesseminar
	
	
	OMA/BE
	
	24/11 2025
	
	




 


